
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 592 

12 Ιουνίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εκτός 
σχεδίου και εκτός ορίων οικισμών περιοχή «Άνω 
Μερά» του Δήμου Μυκονίων(Ν. Κυκλάδων), για τον 
καθορισμό χώρου αθλητικών εγκαταστάσεων και 
την ανέγερση κλειστού γυμναστηρίου και καθορι¬ 


σμός όρων και περιορισμών δόμησης αυτού. 1 

Τροποποίηση ρυμοτομικού σχεδίου διανομής έτους 
1957 Συνοικισμού Γορίτσας Δ.Δ. Κουτσελιού Δή¬ 
μου Παμβώτιδας Ν. Ιωαννίνων στο Ο.Τ. 7. 2 


ΑΠΟΦΑΣΕΙΣ 

Αριθ. 20592 (1) 

Έγκριση τοπικού ρυμοτομικού σχεδίου στην εκτός σχε¬ 
δίου και εκτός ορίων οικισμών περιοχή «Άνω Μερά» 
του Δήμου Μυκονίων (Ν. Κυκλάδων), για τον καθορι¬ 
σμό χώρου αθλητικών εγκαταστάσεων και την ανέγερ¬ 
ση κλειστού γυμναστηρίου και καθορισμός όρων και 
περιορισμών δόμησης αυτού. 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 114 (παρ. 1), 248, 249 και 
250 του από 14.7.1999 Π.Δ/τος «Κώδικας Βασικής Πολεο- 
δομικής Νομοθεσίας» (Δ' 580), όπως τα άρθρα 248, 249 
και 250 τροποποιήθηκαν με τα άρθρα 5, 6 και 7 αντίστοι¬ 
χα του Ν. 2831/2000 «Τροποποίηση των διατάξεων του Ν. 
1577/1985 «Γενικάς Οικοδομικός Κανονισμός» και άλλες 
πολεοδομικές διατάξεις» (Ά' 140). 

2. Τις διατάξεις της παρ. 3 περ. α' και ββ'του άρθρου 29 
του Ν. 2831/2000 (Α' 140) όπως αυτό αντικαταστάθηκε με 
την παρ. 1 του άρθρου 10 του Ν. 3044/2002 «Μεταφορά 
Συντελεστή Δόμησης και ρυθμίσεις άλλων θεμάτων αρ¬ 
μοδιότητας του Υπουργείου Περιβάλλοντος Χωροταξίας 
και Δημοσίων Έργων» (Α' 197). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε μετά άρθρο 27του Ν. 2081/1992 (Α' 154) και 
τροποποιήθηκε με την παρ. 2α του άρθρου 1 του Ν. 
2469/1997 (Α'38). 


4. ΤηνΥ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους Υ¬ 
φυπουργούς Περιβάλλοντος Χωροταξίας και Δημοσίων 
Έργων» (Β' 1484). 

5. Το 1885/4.4.2002 έγγραφο της Δ/νσης Δασών Ν. Κυ¬ 
κλάδων. 

6. Το απά 8.4.2002 πρακτικό της ΝΕΧΩΠ Ν. Κυκλάδων. 

7. Το 1676/11.4.2002 έγγραφο της ΚΑ' Εφορείας Προϊ¬ 
στορικών και Κλασσικών Αρχαιοτήτων. 

8. Το 43/31.3.2003 υπηρεσιακό σημείωμα της Δ/νσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

9. Το απόσπασμα πρακτικού (συν. 56 θέμα 39) του 
ΣΧΟΠ Ν. Κυκλάδων. 

10. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Εγκρίνεταιτοπικό ρυμοτομικό σχέδιο στην εκτός σχε¬ 
δίου και εκτός ορίων οικισμών περιοχή «Άνω Μερά» του 
Δήμου Μυκόνου (Ν. Κυκλάδων), για τον καθορισμό χώρου 
αθλητικών εγκαταστάσεων και την ανέγερση κλειστού γυ¬ 
μναστηρίου, όπως ο χώρος φαίνεται περικλειόμενος με 
πράσινη συνεχή γραμμή στο σχετικό πρωτότυπο διάγραμ¬ 
μα σε κλίμακα 1:500, που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την 
20592/2003 πράξη του και που αντίτυπά του σε φωτοσμί¬ 
κρυνση δημοσιεύεται με την παρούσα απόφαση. 

2. Οι όροι και περιορισμοί δόμησής του προς ανέγερση 
κλειστού γυμναστηρίου ορίζονται ως εξής: 

- Καθορίζεται θέση και διάταξη του ανεγερθησομένου 
κλειστού γυμναστηρίου, όπως φαίνεται με κόκκινη γραμ¬ 
μή στο διάγραμμα της παραγράφου 1 

-Δομήσιμη επιφάνεια: 1610,00τ.μ. 

-Αριθμός ορόφων: ένας (1) 

- Μέγιστο επιτρεπόμενο ύψος: 13,00 μέτρα 

- Ελάχιστη απόσταση του γυμναστηρίου από τα πλάγια 
όρια του γηπέδου: 10,00 μ. 

3. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μάίου 2003 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3725 (2) 

Τροποποίηση ρυμοτομικού σχεδίου διανομής έτους 1957 
Συνοικισμού Γορίτσας Δ.Δ. Κουτσελιού Δήμου Παμ- 
βώτιδας Ν. Ιωαννίνων στο Ο.Τ. 7. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Οργανισμού Νομαρχιακής Αυτοδι¬ 
οίκησης Ιωαννίνων (ΦΕΚ 1706/Β72001). 

2. Τις διατάξεις του Ν. 2508/1997 (ΦΕΚ 124/Α') «Βιώσιμη 

οικιστική ανάπτυξη.». 

3. Τις διατάξεις του Ν. 1337/1983 (ΦΕΚ33Α'). 

4. Τις διατάξειςτου Ν.Δ/τοςτης 17.7.1923. 

5. Τις διατάξειςτου Ν. 2831/2000 (ΦΕΚ 140/Α'). 

6. Το σχέδιο Διανομής Συνοικισμού Γορίτσας έτους 
1959. 

7. Την76/11.06.2002 Α.Δ.Σ. Παμβώτιδας Ν. Ιωαννίνων. 

8. Τη γνωμοδότηση Σ.ΧΟΠ Ν.Α.Ι., πσυ διατυπώθηκε 
στην πράξη 7η/15.4.2003, αποφασίζουμε: 

Την τροποποίηση του Ρυμοτομικού σχεδίου συνοικι¬ 
σμού Γορίτσας-Διανομής έτους 1957 στο Ο.Τ. 7 ως εξής: 


Τμήμα του Ο.Τ. 7 χαρακτηρίζεται ως Ο.Τ. 7α και διαχωρί¬ 
ζεται από το εναπομείναν Ο.Τ. 7 με δρόμο - τεμάχιο 2386 
Διανομής - τ.μ. 240 - χέρσο - δρόμος - ιδιοκτ. Κοιν. Κου¬ 
τσελιού το οποίο όμως - παρ’ ότι εξ’ αρχής χαρακτηρίζο¬ 
νταν ως δρόμος - συμπεριλαμβάνονταν στο Ο.Τ. 7. 

Η Ο.Γ. του Ο.Τ. 7α που συγχρόνως αποτελεί και το νέο 
όριο των ιδιοκτησιών 2385 και 2384 Διανομής καθορίζεται 
έτσι όπως φαίνεται στο επισυναπτόμενο τοπογραφικό 
διάγραμμα κλ. 1:1000 ακριβές αντίγραφο του σχεδίου 
Διανομής συνοικισμού Γορίτσας έτους 1959 που αποτε¬ 
λεί αναπόσπαστο μέρος της παρούσας απόφασης. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Με τις κανονιστικές διατάξεις της απόφασης αυτής δεν 
προκαλείται δαπάνη σε βάρος του Δημοσίου ή του Ο.Τ.Α., 
κατά τις διατάξειςτου άρθρου 29Ατου Ν. 2081/92. 

Η απάφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 29 Μάίου 2003 
Ο Νομάρχης 

ΑΛΕΞΑΝΔΡΟΣ ΚΑΧΡΙΜΑΝΗΣ 

